Document ID: 31993D0436

KOMISSION PÄÄTÖS,
tehty 30 päivänä kesäkuuta 1993,
Chilestä peräisin olevien kalastustuotteiden tuontia koskevista erityisvaatimuksista (93/436/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun direktiivin 91/493/ETY () ja erityisesti sen 11 artiklan,
sekä katsoo, että
komission asiantuntijaryhmä on käynyt Chilessä tarkastamassa yhteisöön vietävien kalastustuotteiden tuotanto-, varastointi- ja vientiolosuhteet,
Chilen lainsäädännön kalastustuotteiden terveystarkastusta ja valvontaa koskevia vaatimuksia voidaan pitää direktiivissä 91/493/ETY vahvistettuja vastaavina,
Servicio Nacional de Pesca (SERNAP), joka on Chilen toimivaltainen viranomainen, ja sen osasto Sanidad Pesquera voivat tehokkaasti tarkastaa voimassa olevan lainsäädännön soveltamista,
direktiivin 91/493/ETY 11 artiklan 4 kohdan a alakohdassa tarkoitettuun menettelyyn todistuksen saamiseksi on kuuluttava myös todistuksen malli, mainitun todistuksen laadinnassa vähintään käytettävä kieli ja allekirjoittajaa koskevien vaatimusten määrittely,
direktiivin 91/493/ETY 11 artiklan 4 kohdan b alakohdan mukaisesti on kalastustuotteiden pakkauksiin kuuluttava merkintä, joka sisältää kolmannen maan nimen ja alkuperäislaitoksen tai uivan jalostamon hyväksyntänumeron,
direktiivin 91/493/ETY 11 artiklan 4 kohdan c alakohdan mukaisesti on laadittava luettelo hyväksytyistä laitoksista ja/tai uivista jalostamoista; tämä luettelo on laadittava SERNAP:in komissiolle lähettämän ilmoituksen perusteella; SERNAP:in on siis varmistuttava direktiivin 91/493/ETY 11 artiklan 4 kohdassa tätä varten annettujen säännösten noudattamisesta,
SERNAP on virallisesti antanut vakuuksia direktiivin 91/493/ETY liitteessä olevan V luvun sääntöjen noudattamisesta sekä mainitun direktiivin laitosten ja uivien jalostamojen hyväksymistä koskevia vaatimuksia vastaavien vaatimusten noudattamisesta, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Talousasioista, julkisesta ja jälleenrakentamisesta vastaavan ministeriön osasto SERNAP on Chilen toimivaltainen viranomainen, joka valvoo ja tarkastaa, täyttävätkö kalastustuotteet direktiivin 91/493/ETY vaatimukset.
2 artikla
Chilestä peräisin olevien kalastustuotteiden, lukuun ottamatta missä tahansa muodossa olevia simpukoita, piikkinahkaisia, vaippaeläimiä ja merikotiloita, on täytettävä seuraavat vaatimukset:
1) jokaiseen lähetykseen on kuuluttava alkuperäinen, numeroitu, määräysten mukaan täytetty, päivätty ja allekirjoitettu, yhden liuskan käsittävä terveystodistus, jonka malli on liitteessä A;
2) tuotteiden on oltava lähtöisin liitteessä B luetelluista hyväksytyistä laitoksista tai uivista jalostamoista;
3) jokaiseen pakkaukseen, lukuun ottamatta pakkaamattomia, jäädytettyjä ja säilyketeollisuuteen tarkoitettuja kalastustuotteita, on merkittävä pysyvällä tavalla sana "Chile" ja alkuperäisen hyväksytyn laitoksen tai uivan jalostamon numero.
3 artikla
1. Edellä 2 artiklan 1 kohdassa tarkoitettu todistus on laadittava vähintään yhdellä sen jäsenvaltion, jossa valvonta tapahtuu, virallisista kielistä.
2. Todistuksessa on oltava SERNAP:in edustajan nimi, virka-asema ja allekirjoitus sekä SERNAP:in virallinen leima, muiden todistukseen tehtyjen merkintöjen väristä poikkeavalla värillä merkittynä.
4 artikla
Tätä asetusta sovelletaan 1 päivästä heinäkuuta 1993.
5 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä kesäkuuta 1993.

Labels: 0
3
18
6